Р Е Ш Е Н И Е
 
        Номер ХІІІ-371                     18.03.2010 година                             гр. Бургас 
 
 
В ИМЕТО НА НАРОДА 
 
 
 
Бургаският районен съд                                    ХІІІ граждански състав
На  първи март                                                       2010 година
В публично заседание, в следния състав:
 
                                                                  Председател: Райна Кирякова
 
Секретаря: Зинаида Монева.
като разгледа докладваното от съдията Кирякова
гражданско дело № 7797 по описа за 2009 г., 
за да се произнесе взе предвид следното:
 
 
Бургаският районен съд е сезиран с искова молба от сдружение с нестопанска цел „Български червен кръст”-гр. София, рег. по ф. дело№ 24766/1992 год. на СГС, със седалище и адрес на управлениегр. София, бул. Джеймс Ваучер 76, ЕФН 0007034150029,представлявано от председателя Хр. Г. Гр, ЕГН **********, чрез адв. К.Т. *** против „Куул бийч” ООД, ЕИК 200691153, със седалище и адрес на управление: гр. Китен, ул. Хан Крум 6, представлявано от управителя Д. Г. Ч, ЕГН **********, с която моли съда да осъди ответника да му заплати  сумата от 15169.20 лева, по договор от 24.04.2009 год. за организиране на работата на водноспасителните кадри при осъществяването на водноспасителната дейност на морски плаж „Оазис”-на 500 метра  брегова ивица, с 5 спасителни поста, без медицинското обслужване за сезон 2009 г., от която 12 796.60 лева- главница, представляваща дължимото му се по договора възнаграждение и 2 372.60 лева-неустойка, ведно със законната лихва върху главницата, начиная от постановяването на съдебното решение до окончателното изплащане на задължението. Претендира направените по делото разноски. Ангажира доказателства. 
Обективно съединените искове са процесуално допустими и са с правно основание чл. 79, ал. 1, във вр. чл. 258 и чл. 92 от Закона за задълженията и договорите/ЗЗД/. Предявени са от лице, имащо правен интерес от защита, срещу надлежен ответник, като исковата молба съдържа задължителните реквизитите по чл. 127 и чл. 128 от Гражданско процесуалния кодекс/ГПК/.     
Ответникът „Куул бийч” ООД е пропуснал срока за отговор на исковата молба. В проведеното по делото открито съдебно заседание, чрез процесуалния си представител, навежда доводи за неоснователност на исковете като твърди, че част от възнаграждението по договора е платено авансово, а за процесната част от задължението няма направени уравнителни сметки и издадени фактури, за да бъде извършено плащането. Във връзка с претенцията за неустойка прави възражение, че договорът не предвижда краен срок за плащане. Моли съда да отхвърли иска за присъждане на неустойка като неоснователен, тъй като по делото няма събрани доказателства за негово виновно поведение, както и да постанови ищецът да му издаде фактура за работата по договора.    
Бургаският районен съд, след преценка на събраните по делото доказателства и в кореспонденция с доводите на  страните, намира за установено следното:
 По делото е представен и приет като доказателство, неоспорен от страните, договор от 24.04.2009 год., с който ответникът „Куул бийч” ООД е възложил на ищеца „Български червен кръст”-гр. София да организира на работата на водноспасителните кадри при осъществяването на водноспасителната дейност на морски плаж „Оазис”-на 500 метра  брегова ивица, с 5 спасителни поста, без медицинското обслужване за сезон 2009 г., срещу
заплащане, при условията на действащите нормативни актове за съответната дейност и условията на договора.  По т. 17 и т. 18 от договора страните са постигали съгласие за цена на услугата от  23 726. 00 лв., с включено ДДС, която да бъде изплатена с платежно нареждане, по конкретно посочена в договора сметка на изпълнителя, който от своя страна се е задължил в тридневен срок от извършеното по банков път плащане да издаде оригинална фактура. Видно от исковата молба, поради по-слабият сезон възложителят е наел по-малка от договорената бройка спасители/приложение №1 към договора/, което е довело до намаляване на възнаграждението по договора, от размера 23 726.00 лева до размера от 16 796.60 лева. От това си задължение възложителят е привел на 14.07.2009 г., в изпълнение на договора, сумата от 2 000.00 лева и на 03.08.2009 год. още 2 000.00 лв., общо 4 000.00 лв.
Видно от съвпадащите становища на страните по делото, изпълнителят е престирал изцяло договореното-наел на работа водни спасители, направил необходимите застраховки, осигурил е трудова медицина, направил е необходимите осигуровки и други административни и организационни разходи, но възложителят не е изплатил останалата част от възнаграждението за извършената работа, в размер на 12 796.60 лв. 
Разпоредбата на чл. 63 от ЗЗД предвижда, че всяка от страните по договора трябва да изпълнява задълженията си по него точно и добросъвестно, съобразно изискванията на закона. Задължението трябва да бъде изпълнено с грижата на добър търговец/чл. 302 от ТЗ/. Следователно, предвид фактите по делото, е налице виновно неизпълнение на договорно задължение от страна на възложителя „Куул бийч” ООД, по смисъла на чл. 79, ал. 1, във вр. чл. във вр. чл. 258 от ЗЗД, да заплати изцяло възнаграждението за извършената работа от изпълнителя, за което отговаря. Неоснователно е възражението му за липсата на уравнителни сметки и издадени фактури, тъй като уравнителните сметки са и негово задължение, а издаването на фактура с клаузата на т. 18 от договора е предвидено в 3-невен срок след банковия превод на задължението. Дори тази клауза да липсваше плащането отново би се дължало, тъй като основанието му е договорът, а не издадената фактура по него. Липсва каквато и да е законова или счетоводна пречка за извършването на окончателния разплащателен превод. Ето защо съдът намира, че главният иск като основателен и доказан следва да бъде уважен в предявения размер от  12 796.60 лв. 
Страните по договора от 24.04.2009 г. отнапред, с клаузата на т. 19 са предвидили, че при неизпълнение на задължение по договора изправната страна има право на обезщетение, в размер на 10 % от стойността на договора. Неустойката е акцесорно задължение, което става изискуемо в случай на неизпълнение на главното задължение, съобразно разпоредбата на чл. 92, ал. 1 от ЗЗД, каквото неизпълнение по делото се доказа. Предвид неизпълнението на главното задължение по договора от възложителя да заплати възнаграждението за престираното от изпълните съдът намира фактическият състав на договорната неустойка за завършен. Цялостният размер на възнаграждението по договора е 16 796.60 лева, поради което в тежест на „Куул бийч” ООД следва да бъде възложено заплащането на 1 679.66 лв. неустойка. До този размер следва да бъде уважен обусловеният иск. В останалата част претенция за неустойка до претендирания размер от 2 372.60 лв. е неоснователна, поради намалената стойност на договора, която изпълнителят е приел. В тази част искът следва да бъде отхвърлен като неоснователен и недоказан.
За пълнота следва да се отбележи, че липсата на определен краен срок за плащане по договора не освобождава изпълнителя от задължението му за добросъвестност и грижа на добър търговец, тъй като предвид спецификата на договора за изработка възнаграждението се дължи непосредствено след престацията на изпълнителя. По общо правило, онова което се дължи без срок се дължи веднага. На второ место, не е в правомощията на съда да задължи страна по делото да издаде фактура, в каквато насока има отправено искане от ответника „Куул бийч” ООД. За прецизност следва да се посочи и, че към настоящия момент не са налице материалноправните предпоставки за издаването на тази фактура, поради неизпълнения фактически състав на договорната клауза по т. 18 от договор от 24.04.2009 год.     
С оглед изхода на делото, в тежест на пасивно легитимирания, на осн. чл. 78, ал. 1 от ГПК, следва да бъдат възложени и направените от ищцовата страна деловодни разноски, съобразно представените доказателства и уважената част от исковете, в размер на 763.45 лв., представляващи адвокатско възнаграждение. В тежест на ответника „Куул бийч” ООД, съобразно разпоредбата на чл. 78, ал. 6 от ГПК, следва да бъде възложено и заплащането на държавната такса за производството, в размер на 579.05 лв.    
Мотивиран от горното, Бургаският районен съд 
 
 
Р Е Ш И:
 
 
ОСЪЖДА „Куул бийч” ООД, ЕИК 200691153, със седалище и адрес на управление: гр. Китен, ул. Хан Крум 6, представлявано от управителя Динко Господинов Чафудов, ЕГН **********, да заплати на сдружение с нестопанска цел „Български червен кръст”-гр. София, със седалище и адрес на управление:гр. София, бул. Джеймс Ваучер 76, ЕФН 0007034150029, представлявано от председателя Хр. Г. Гр, ЕГН **********, сумата от 14 776.26 лв./четиринадесет хиляди седемстотин и седемдесет и шест лева и двадесет и шест стотинки/, по договор от 24.04.2009 год. за организиране на работата на водноспасителните кадри при осъществяването на водноспасителната дейност на морски плаж „Оазис”-на 500 метра  брегова ивица, с 5 спасителни поста, без медицинското обслужване за сезон 2009 г., от която 12 796.60 лева- главница, представляваща дължимото му се по договора възнаграждение и 1 679.66 лева-неустойка, ведно със законната лихва върху главницата, начиная от постановяването на съдебното решение-18.03.2010 г. до окончателното изплащане на задължението.
ОТХВЪРЛЯ акцесорния иск за неустойка от уважения размер  1 679.66 лв. до претендирания размер от 2 372.60 лв.
ОСЪЖДА „Куул бийч” ООД, ЕИК 200691153, със седалище и адрес на управление: гр. Китен, ул. Хан Крум 6, представлявано от управителя Д.Г. Ч, ЕГН **********, да заплати на „Български червен кръст”-гр. София, със седалище и адрес на управление: гр. София, бул. Джеймс Ваучер 76, ЕФН 0007034150029, представлявано от председателя Хр. Г. Гр, ЕГН **********, направените по делото разноски, в размер на 763.45 лв./седемстотин шестдесет и три лева и четиридесет и пет стотинки/.
 ОСЪЖДА „Куул бийч” ООД, ЕИК 200691153, със седалище и адрес на управление: гр. Китен, ул. Хан Крум 6, представлявано от управителя Д. Г. Ч, ЕГН ********** да заплати, по сметка на Районен съд-гр. Бургас, държавна такса за производството, в размер на 579.05 лв./петстотин седемдесет и девет лева и пет стотинки/. 
РЕШЕНИЕТО подлежи на обжалване, пред Окръжен съд-Бургас, в 14-дневен срок от съобщението му на страните. 
 
 
                                          Районен съдия: /п/ Райна Кирякова
 
Вярно с оригинала: Зинаида Монева
